[{"text_idx": "#000008", "text": "Mae Tina Fahm wedi creu gyrfa hynod lwyddiannus fel arbenigwraig mewn llywodraethu, risg a chydymffurfiaeth, gan weithio ar draws amrywiol sectorau diwydiant, sefydliadau a seneddau. Mae ganddi dros 30 mlynedd o brofiad yn helpu sefydliadau i gynnal fframweithiau llywodraethu a sicrwydd cadarn, ac i reoli risg yn effeithiol. Mae ei gwaith yn cefnogi ecwiti preifat a buddsoddiadau ar draws Affrica. Mae Tina hefyd wedi gwasanaethu ar fyrddau sefydliadau elusennol sy\u2019n ymwneud a\u0302 thai cymdeithasol, cydraddoldeb rhywiol a buddiannau pobl ag anableddau dysgu."}, {"text_idx": "#000009", "text": "Wedi ei heni yn Nigeria, bu Tina yn byw yn Lloegr am gyfnod byr yn blentyn ifanc cyn symud i Sambia, lle cafodd ei magu a threuliodd ei blynyddoedd ffurfiannol. Aeth ymlaen i astudio am radd baglor a meistr yn Birkbeck, Prifysgol Llundain. Mae hi bellach yn byw yn y Coed Duon, Cymru."}, {"text_idx": "#000011", "text": "\u201cRwy\u2019n gyffrous iawn i gael cael y cyfle hwn i ddefnyddio fy ngwybodaeth, fy sgiliau a\u2019m harbenigedd i wasanaethu yn y modd hwn, yn enwedig ar y munud hollbwysig yma i Affrica."}, {"text_idx": "#000012", "text": "\u201cMae\u2019r sector undod byd-eang dan fygythiad. Mae democratiaeth a chymaint o\u2019r gwerthoedd a\u2019r hawliau sydd wedi\u2019u hennill yn galed yr ydym yn eu caru mewn perygl. Mae angen inni fod yn wyliadwrus, gan na ddylai unrhyw un ohonom eu cymryd yn ganiataol. Mae rhan o hynny\u2019n cynnwys ymrwymo i bartneriaethau. Mae angen i ni weithio gyda\u2019n gilydd, cofleidio ein gilydd a dyfnhau ein dealltwriaeth o\u2019n gilydd. Rwy\u2019n gobeithio y bydd Hub Cymru Africa yn tyfu mewn cryfder fel hwylusydd a grym gyrru ar gyfer partneriaethau undod byd-eang.\u201d"}, {"text_idx": "#000014", "text": "\u201cMae gan Hub Cymru Africa ran bwysig i\u2019w chwarae wrth adeiladu undod rhwng Cymru ac Affrica. Ar adeg pan fo heriau newid hinsawdd a\u2019r angen am bartneriaeth fyd-eang yn fwy dybryd nag erioed, rydym yn falch iawn o fod wedi penodi Cadeirydd sy\u2019n rhannu ein gwerthoedd ac sydd a\u0302 gwybodaeth ddofn o gyd-destunau\u2019r DU ac Affrica."}, {"text_idx": "#000015", "text": "\u201cMae Tina eisoes wedi dangos ei gweledigaeth a\u2019i brwdfrydedd dros y sector undod byd-eang yng Nghymru, gan gyflwyno ei gweledigaeth yn ein huwchgynhadledd haf ddiweddar yng Nghaerdydd. Edrychwn ymlaen at ei chyfraniad parhaus.\u201d"}, {"text_idx": "#000016", "text": "Mae Tina yn ymuno a\u0302 Hub Cymru Africa ar adeg gyffrous gyda lansiad ar fin digwydd o strategaeth newydd a Siarter Gwrth-Hiliaeth sy\u2019n addas ar gyfer ein byd o\u0302l-bandemig. Bydd yn helpu Hub Cymru Africa i gyflawni ei weledigaeth gyfunol ar gyfer y bartneriaeth ac ar gyfer y sector undod byd-eang yng Nghymru."}]